Ich ha bis jetzt mini schwangerschaft für mich bhaltet und bis uf min fründ hed niämert devo gwüsst. Es isch mäntig und ich chume es telefon über vo minere FA. Sie seit mier mit bedrückter stimm, dass sie mier wür vorschla, dass mier dschwangerschaft dönt ileite, denn dwahrschindlichkeit das es i de nächste paar täg wird sterbe isch sehr gross und dass es de vil schwerer wär es baby uf dwelt zbringe wo mer bereits weiss das es nüme lebt. Da min Fründ zmittst i de lehrabschlussprüfige gsi isch, han ich mich beschlosse geburt oni ihn durezfüehre. I dere schwere ziit han ich gar nüme wahr gno und ich ha gmeint ich sig imene schlächte traum. Doch han ich mich beschlosse mis kind uf dwelt zbringe. Es isch en schweri geburt gsi und vorallem will ich gwüsst ha ich kämpf für öpis wo mier na wider wäg gno wird. Kurz nach dem ichs ha chönne bade und alege, heds denn dauge zue da und ihm sies herzli hed eifach ufghört schla.